গত কয়েক মাসের বেতন দেয়ার পাশাপাশি যারা নিয়মিত টেস্ট দলের সদস্য তারা ব়্যাঙ্কিংয়ে শীর্ষে থাকার জন্য আইসিসির তরফে যে বোনাস দেয়া হয়, তার থেকেও অংশ পেয়েছেন। বিসিসিআইয়ের পক্ষ জানানো হয়, টেস্ট দলের প্রত্যেক সদস্যকে অতিরিক্ত ২৯ লক্ষ ২৭ হাজার ৭০০ রুপি করে দেয়া হয়েছে। আর বেতন বাবদ প্রত্যাশিত ক্রিকেটারদের মধ্যে সবচেয়ে বেশি রোজগার করেছেন বিরাট কোহলি, রোহিত শর্মা, রবিচন্দ্রন অশ্বিন, শিখর ধাওয়ানরা। একা কোহলি দক্ষিণ আফ্রিকার বিরুদ্ধে টেস্ট সিরিজের জন্য রোজগার করেছেন ১ কোটি ৫ লাখ রুপি। কোচ রবি শাস্ত্রী পেয়েছেন, ২ কোটি ৫ লাখ রুপি।